افغانستان: د کابل د جمعې بریدونه لشکرطیبه کړي
د افغانستان د ملی امنیت ریاست وایی چی په کابل کی د تیری جمعی په ورځ د لشکر طیبه په نوم یوی پاکستانی مذهبی ډلی پوری تړولو جنګیالیو ځان م
ددغو بریدونو په ترڅ کی ټول ۱۹ تنه مړه او ۳۸ تنه ټپیان شول چی اکثره یی هندیان وه. سعید انصاری امریکا غږ اشنا راډیو ته وویل چی د دوی پلټنی دا ښی چی د کابل په دوه میلمستونونو باندی بریدونه د لشکر طیبه د ډلی له خوا تنظیم شوی وه. انصاری وایی چی افغان طالبان دومره امکانات نلری چی دغسی بریړونه دی تر سره کړای شی انصاری ادعا کوی چی بریدکونکو د بریدونو دمخه ځاننونو لپاره اهداف ټاکلی وه او حتی چی د انصاری د وینا له مخی بریدکوونکو ته پدغو دوه میلمستونونو کی د دیره بهرنیانو هویت هم پوره څرګند وه. خو سعید انصاری پدی برخه کی کوم څرګند ثبوت وړاندی نه کړه. هغه ادعا وکړه چی د جمعی د ورځی په بریدونو کی چی د کومو چاودیدونکو موادو نه کار اخستل شوی دی دوه کاله وړاندی د هند په سفارت کی هم د ورته موادو نه کار اخستل شوی وه. سعید انصاری وایی چی ډیر ژر به پدی هکله نور جزیات د خبریالانو سره شریک کړي. د لشکر طیبه ډله د پاکستان په هغو اسلامی مذهبی ډلو کی راځی چی ډیر وسلوال سړی یی د هند تر ولکی لاندی کشمیر کی د هندی قواو په خلاف جنګیږی. د افغانستان د ملی امنیت دغه چاروکی د جمعی د ور ځی د بریدنو د ترتیبولو مسوولیت د افغانستان نه بهر په پاکستان کی په یوی مذهبی وسلوالی ډلی اچولی دی چی د افغانستان پارلمان د هارشنبی په ورځ د حکومت د امنیتی ادارو د چارواکو سره د یوی ګډی امنیتی طرحی د جوړولو په سر موافقی ته رسیدلی دی. د چهارشنبی په ورځ هم د افغانستان د دفاع د کورنیو چارو وزیران او د ملی امنیت ریس ولسی جرګی ته ورغلی وه د وکیلانو او دغو چارواکو ترمنځ د اوږدو خبرو او بحثونو وروسته پریکړه وشوه چی د حکومت ددغو دریو چارواکو او د ولسی جرګی د څلورو کمیسونونو د غړو ترمنځ به د یو لړ غونډو په ترڅ کی افغانستان لپاره امنیتی طرحه جوړه شی. پدغو کمیسونونو کی د ولسی جرګی د نړیوالو چارو،دفاعی چارو، د کورنی امنیت او د عدلی او قضایی کمیسونونه شامل دی. د افغانستان د دفاع د کورنیوچارو وزیران او د ملی امنیت ریس د شنبی په ورځ هم د ورته بحث لپاره ولسی جرګی ته ورغوښتل شوی وه.